Here is a page extracted from Wikipedia that may contain CSS, HTML, and a lot of unformatted text.

Title: डब्नियम
Content: डब्नियम (; अमेरिकी उच्चारण 'डूब्नियम) एगो सिंथेटिक रासायनिक तत्व हवे। एकर मतलब ई कि एकरा के प्रकृति में अपने आप ना पावल जाला, प्रयोगशाला (लैब) में बनावल जा सके ला। एकर रासायनिक चीन्हा Db हवे।

डब्नियम बहुते रेडियोएक्टिव तत्व हवे आ एकरे सभसे स्थाई आइसोटोप, डब्नियम-268 (268Db) के हाफ-लाइफ बस 28 घंटा के होखे ला। एही कारण एकर गुण आ लच्छन सभ के अध्ययन मुश्किल काम बाटे।

एह तत्व के पहिली बेर खोज के दावा रूसी बैज्ञानिक लोग द्वारा कइल गइल, ज्वाइंट इंस्टीटयूट फॉर न्यूक्लियर रिसर्च (JINR) 1968 में एकरे खोजे के दावा प्रस्तुत कइलस, एकरे बाद लारेंस बर्कले लैबोरेट्री में अमेरिकन टीम एकरे खोजल जाए के दावा 1970 में कइलस। दूनों टीम एकरे खोज पर आपन-आपन दावा करें आ बिना कौनों औपचारिक मान्यता के आपन आपन दिहल नाँव के इस्तेमाल करें। अंत में 1993 में एगो ऑफिशियल इन्वेस्टिगेशन में IUPAC/IUPAP ज्वाइंट वर्किंग पार्टी एह खोज के श्रेय दुनों टीम के देवे के स्वीकार कइलस। एह तत्व के वर्तमान नाँव डब्नियम (dubnium) साल 1997 में डब्ना (Dubna) क़स्बा के नाँव पर रखल गइल जे रूसी लैब JINR के अस्थान रहल।

संदर्भ

रासायनिक तत्व